Kajetán Matoušek

Kajetán Matoušek (født 7. august 1910 i Praha i Bøhmen i Østerrike-Ungarn, død 21. oktober 1994 i Praha i Tsjekkia) var katolsk hjelpebiskop i Praha, for det meste i den såkalte katakombekirken.

Liv og virke

Prest
Kajetan Matousek ble presteviet den 22. desember 1934. Han hadde ulike pastorale oppdrag og var vitne til forfølgelsene som ble påført av naziregimet som ble etablert i månedene etter Münchenavtalen.

Hjelpebiskop i Praha
Han ble utnevnt til titulærbiskop av Serigene den 29. august 1949. Kajetan Matousek var hjelpebiskop i Praha i mer enn førti år, men fikk bare utøve sin bispelige virksomhet i mindre enn fem år.

På grunn av forverringen av situasjonen og usikkerheten om landets fremtid, ga Den hellige stol hemmelige fullmakter til biskopene i Tsjekkoslovakia. Blant annet var det også for bispevielser som de tsjekkiske biskopene utførte i hemmelighet. Slik ble Kajetán Matoušek hemmelig ordinert til biskop den 17. september 1949 av hjelpebiskop Antonin Eltschkner i Praha.

Den 14. oktober 1949 bispeviet erkebiskop Josef Karel Matocha biskop František Tomášek i Olomouc. Så fulgte den 25. mars 1950 i Praha biskop Štěpán Trochta av Litoměřices hemmelige bispevielse av Ladislav Hlad og den 30. april 1950 i Hradec Králové av biskop Mořic Pícha, og bispevielsen av Karel Otčenášek i Hradec Kralové. Forberedelsene ble altså gjort for å forberede en katakombekirke ved å overføre makt til de hemmelige biskopene og dekanene.

Den 26. juli 1968, under «Pragervåren», valgte det tsjekkiske Caritas biskop Kajetán Matoušek som sin formann. 

Invasjonen av sovjetiske tropper i Tsjekkoslovakia i august 1968 avsluttet imidlertid atter hans offentlige virke.

Biskop Matoušeks bispeutnevnelse ble ikke anerkjent av den tsjekkoslovakiske stat, men han fikk arbeide som vanlig menighetsprest.

Etter «katakombekirken»s tid
Først mot slutten av kommunisttiden på slutten av 1980-tallet kunne han stå offentlig frem som biskop.

Han bodde og arbeidet i menigheten St. Adalbert i Praha til sin død. 

Hans siste offentlige opptreden var ved feiringen av tusenårsjubileet for landsbyen Kunice og innvielsen av Maria Magdalena-kirken i Praha. 

Han ble emeritert den 5. juni 1992. Han døde i Kolin den 21. oktober 1994, en alder av 84 år.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1797-1878) *1827
 Kardinal Gustav Adolf von Hohenlohe-Schillingsfürst (1823-1896) *1857
 Erkebiskop Salvatore Magnasco (1806-1892) *1868
 Kardinal Gaetano Alimonda (1818-1891) *1877
 Erkebiskop František Kordač (1852-1934) *1919
 Kardinal Karel Kašpar (1818-1891) *1877
 Biskop Antonín Eltschkner (1880-1961) *1933
 Biskop Kajetán Matoušek (1910-1994) *1949

Referanser 

Tsjekkiske katolske biskoper
Linjen Rebiba
Personer fra Praha